CELEX: E2020J0016
Language: da
Date: 2021-11-23 00:00:00
Title: Domstolens Dom af 23. november 2021 i sag E-16/20 Q m.fl. mod den norske regering ved Utlendingsnemnda – UNE (udlændingestyrelsen) (Ret til fortsat ophold – stedbarn af en EØS-statsborger, der tager sig af barnet – afledte rettigheder for en tredjelandsstatsborger, der tager sig af et barn – misbrug af rettigheder – proformaægteskab – forordning (EU) nr. 492/2011 – direktiv 2004/38/EF) 2022/C 69/11

10.2.2022   
            
            
               DA
            
            
               Den Europæiske Unions Tidende
            
            
               C 69/11
            
         
      DOMSTOLENS DOM
      af 23. november 2021
      i sag E-16/20
      Q m.fl. mod den norske regering ved Utlendingsnemnda – UNE (udlændingestyrelsen)
      
         
            (Ret til fortsat ophold – stedbarn af en EØS-statsborger, der tager sig af barnet – afledte rettigheder for en tredjelandsstatsborger, der tager sig af et barn – misbrug af rettigheder – proformaægteskab – forordning (EU) nr. 492/2011 – direktiv 2004/38/EF)
         
      
      (2022/C 69/11)
      I sag E-16/20, Q m.fl. mod den norske regering ved Utlendingsnemnda – UNE (udlændingestyrelsen), hvori Oslo tingrett har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF og særligt direktivets artikel 7, stk. 1, litra b), artikel 12, stk. 3, og artikel 35 ,har Domstolen, sammensat af præsidenten Páll Hreinsson (refererende dommer) og dommerne Per Christiansen og Bernd Hammermann, afsagt dom den 23. november 2021. Domskonklusionen lyder således:
      
                  1.
               
               
                  Et barn af en EØS-statsborger, som tidligere har arbejdet i en anden EØS-stat, hvis forælder, der er tredjelandsstatsborger, tager sig af barnet, kan udlede en ret til ophold på grundlag af artikel 10 i Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen. Dette gælder, uanset om der er tale om EØS-statsborgerens og ægtefællens fælles barn, eller om barnet udelukkende er barn af ægtefællen.
               
            
                  2.
               
               
                  Et barn, der alene er efterkommer af EØS-statsborgerens ægtefælle, der selv er statsborger i et tredjeland, og som har opnået opholdsret i henhold til artikel 10 i forordning (EU) nr. 492/2011, idet vedkommende anvender EØS-statsborgeren som referenceperson, bevarer denne ret til ophold, selv om EØS-borgeren har anmodet om skilsmisse fra barnets forælder.
               
            
                  3.
               
               
                  Hvis myndighederne i en EØS-stat har fastslået, at et ægteskab mellem en EØS-statsborger og en tredjelandsstatsborger har karakter af et proformaægteskab, kan EØS-staten træffe alle de foranstaltninger, der er nødvendige for at nægte, ophæve eller tilbagekalde rettigheder, der følger af et sådant misbrug. Sådanne foranstaltninger skal dog være forholdsmæssige og underlagt proceduremæssige garantier.